CELEX: 32009R0151
Language: ro
Date: 2009-02-20 00:00:00
Title: Regulamentul (CE) nr. 151/2009 al Comisiei din 20 februarie 2009 de modificare a Regulamentului (CE) nr. 619/2008 de deschidere a unei invitații permanente de participare la proceduri de ofertare pentru restituirile la export care privesc anumite produse lactate

21.2.2009   
            
            
               RO
            
            
               Jurnalul Oficial al Uniunii Europene
            
            
               L 50/20
            
         
      REGULAMENTUL (CE) NR. 151/2009 AL COMISIEI
   
   din 20 februarie 2009
   de modificare a Regulamentului (CE) nr. 619/2008 de deschidere a unei invitații permanente de participare la proceduri de ofertare pentru restituirile la export care privesc anumite produse lactate
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 161 alineatul (3), articolul 164 alineatul (2) litera (b) și articolul 170, coroborate cu articolul 4,
   întrucât:
   
               (1)
            
            
               Regulamentul (CE) nr. 619/2008 al Comisiei (2) stabilește norme pentru procedurile de ofertare pentru restituirile la export care privesc anumite produse lactate. Articolul 2 exclude anumite destinații de la acordarea unei restituiri la export.
            
         
               (2)
            
            
               Regulamentul (CE) nr. 57/2009 al Comisiei din 22 ianuarie 2009 de stabilire a restituirilor la export în sectorul laptelui și produselor lactate (3) a exclus de la acordarea unei restituiri, începând cu 23 ianuarie 2009, exporturile menționate la articolul 36 alineatul (1), articolul 44 alineatul (1) și articolul 45 alineatul (1) din Regulamentul (CE) nr. 800/1999 al Comisiei din 15 aprilie 1999 de stabilire a normelor comune de aplicare a sistemului de restituiri la export pentru produsele agricole (4).
            
         
               (3)
            
            
               Prin urmare, Regulamentul (CE) nr. 619/2008 ar trebui modificat în consecință.
            
         
               (4)
            
            
               Deoarece este necesar să se alinieze cât mai curând posibil destinațiile neeligibile pentru restituiri la export prin proceduri de ofertare la destinațiile excluse de la restituirile comune, prezentul regulament ar trebui să intre în vigoare în ziua următoare datei publicării.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   La articolul 2 din Regulamentul (CE) nr. 619/2008 se adaugă următoarea literă (d):
   
               „(d)
            
            
               cele menționate la articolul 36 alineatul (1), articolul 44 alineatul (1) și articolul 45 alineatul (1) din Regulamentul (CE) nr. 800/1999 al Comisiei (5).
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 februarie 2009.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 168, 28.6.2008, p. 20.
   
      (3)  JO L 19, 23.1.2009, p. 5.
   
      (4)  JO L 102, 17.4.1999, p. 11.
   
      (5)  JO L 102, 17.4.1999, p. 11.”